**XXI. Dudás Kálmán Nemzeti Vers- és Prózamondó Találkozó**

**Jelentkezési határidő: 2017. november 25.**



**A Vajdasági Magyar Versmondók Egyesülete a Vajdasági Magyar Művelődési Intézet szakmai támogatásával és a Feketics Művelődési Egyesület közreműködésével 2017. december 2–3-án Bácsfeketehegyen megszervezi a XXI. Dudás Kálmán Nemzeti Vers- és Prózamondó Találkozót**.

A versenyre 9 év fölötti magyar nyelvű amatőr versmondókat várunk a Kárpát-medence területéről gyermek-, ifjúsági-, felnőtt- és szépkorú kategóriában. A jelentkezőknek készülniük kell két művel az egyetemes magyar irodalomból, valamint egy verssel vagy prózával a határon túli (vajdasági, erdélyi, kárpátaljai, felvidéki, muravidéki, tengerentúli) magyar irodalomból.

A nagy érdeklődésre való tekintettel idén is várunk 6–8 éveseket a rendezvényre. Ők versenyen kívül mondhatják el szabadon választott szövegüket, amelyet a szakbizottság véleményez, de nem rangsorol.

A résztvevőket 2017. december 2-án délelőtt 9 és 10 óra között várjuk a bácsfeketehegyi kultúrotthonba (JNA 24.). A verseny hagyományosan elődöntővel kezdődik szombaton 10 órakor és a vasárnapi döntővel zárul.

A nevezési díj 500,00 dinár. Egy kísérőnek ingyenes a részvétel, további kísérőket önköltséges alapon tudunk fogadni, amennyiben előre jelzik részvételi szándékukat.

Érdeklődni Barta Júliánál a 024/738-003-as telefonszámon lehet hétköznapokon 19–21 óráig, vagy Hajvert Ákosnál a +381/69-30-50-966-os mobilszámon. Jelentkezni a jelentkezési lap kitöltésével lehet a **vmve.versmondo@gmail.com** e-mail címen. (A jelentkezési lap letölthető a **www.vmmi.org** címről, vagy igényelhető a feltüntetett email címen).

**Jelentkezési határidő:** 2017. november 25.

A találkozó a Magyar Nemzeti Tanács kiemelt kulturális rendezvénye. Támogatók: Bethlen Gábor Alapkezelő Zrt., Kishegyes Község

*Ünnepeljük együtt a verset!*